VEGA præsenterer
**The Sheepdogs er tilbage med solskinsmættet 70’er rock**
*Den 18. februar står The Sheepdogs klar til skabe guitarmagi i Lille VEGA med deres eminente rocksange.*

The Sheepdogshar netop udgivet singlen “Keep Loving You”, der er det første udspil siden 2018, og som varsler en kommende ep-udgivelse. Endnu en gang inviterer bandet på deres ørehængende guitarriffs, lækre vokalharmonier og støvede orgel klangflader.

De nye toner er fremspillet i øvelokalet efter en hård periode med covid-19-lockdown. Bandet havde brug for sammenspillet til at skubbe pandemiens tristesse lidt til side. Det resulterede i “Keep Loving You”. Frontmand Ewan Currie fortæller:

“We were itching to play music and above all else some human interaction. We missed the brotherly spirit us the five of us have when we get together to jam.”

Canadiske The Sheepdogs har siden 2006 spillet 70’er inficerede rock, der indfanger essen af legender som Humple Pie, Creedence Clearwater Revival og The Allman Brothers.

Forsanger Ewan Currie beskriver musikken som retro og guitardrevet blues/rock. Deres særegne lyd er blevet kaldt guitar-mony, en sammensmeltning af guitar og harmoni, da de ofte bruger harmonier i både guitar soli og melodilinjer.

**Fakta om koncerten**
The Sheepdogs (CA)
Fredag den 18. februar, 2023 kl. 21.00
Lille VEGA, Enghavevej 40, 1674 København V
Billetpris 190kr. + gebyr
Billetsalget starter tirsdag den 27. maj kl. 10.00 via [vega.dk](http://vega.dk/) og Ticketmaster